### Resume

Vejle Kommune vedtog i december 2020 Vejle Kommunes gældende spildevandsplan 2020-2028. Den seneste kommuneplan udpeger nye bolig -og erhvervsområder, som ikke er indeholdt i spildevandsplanen, hvorfor der er behov for tillæg til spildevandsplanen. I forbindelse med pågående lokalplanprocesser er der enkelte steder behov for tilføjelser til den gældende spildevandsplan.

Tillæg 3 til spildevandsplanen omhandler mindre tilføjelser og tilretninger for 13 geografisk spredte områder, som er samlet i et tillæg.

Spildevandsplan 2020-2028 er en digital spildevandsplan, og tillæg 3 vil kunne ses under fanen tillæg til spildevandsplanen.

Sagen fremlægges for udvalget med henblik på, at sende tillæg 3 i offentlig høring i 8 uger.

### Sagsfremstilling

Baggrund:

Vejle Kommune vedtog i december 2020 spildevandsplan 2020-2028. Den seneste kommuneplan udpeger nye bolig -og erhvervsområder, som ikke er indeholdt i spildevandsplanen, hvorfor der er behov for tillæg til spildevandsplanen. I forbindelse med pågående lokalplanprocesser er der enkelte steder behov for tilføjelser til den gældende spildevandsplan.

Tillæg 3 til spildevandsplanen:

Dette tillæg til spildevandsplan 2020 - 2028 er udarbejdet for at inddrage nye kloakoplande samt tekniske anlæg i spildevandsplanen.

Nye kloakoplande optages i spildevandsplanen som henholdsvis separatkloakerede (spildevand og regnvand i hver sin ledning), eller kun som spildevandskloakerede områder (spildevandsledning med lokal håndtering af regnvand). Nye kloakoplande optages i spildevandsplanen på baggrund af kommuneplanrammen og lokalplaner for nye bolig - og erhvervsområder. Kun få områder er egnet til nedsivning af regnvand, hvorfor de fleste områder planlægges kloakeret som separatkloak. Desuden kan der være behov for placering af tekniske anlæg til håndtering af spildevand og regnvand.

Der er tale om mindre tilføjelser og tilretninger for 13 områder i alt, som er samlet i et tillæg til spildevandsplan 2020-2028. Tillægget vedrører nedenstående emner og områder:

* 8 nye boligområder. Områderne er fordelt på følgende geografiske placeringer: Høgsholtvej i Vejle, [adresse] i [adresse], [adresse] i Børkop, [adresse] i [adresse], [adresse] i [adresse], [adresse] i [adresse], [adresse] i [adresse], [adresse] i Vonge, og [adresse] i Jelling,

* 4 erhvervsområder. Områderne er fordelt på følgende geografiske placeringer: Carlo Karlsen i Vandel, Elmegårdsvej i [adresse], [adresse], Jelling, og [adresse] i [adresse].

* Ændring af trace for pumpeledning fra [adresse] til [adresse]. Det nye trace berører færre grundejere end det nuværende planlagte trace.

Grundlag for ekspropriation:

Ved etablering af spildevandsledninger ejet af [adresse] på privat grund, skal der tinglyses en deklaration blandt andet til at sikre adgangsrettigheder for kloakforsyningen (servitutpålæg).

Ved en del af ovennævnte projekter vil det blive nødvendigt at etablere ledninger eller andre anlæg på private matrikler. Det betyder, at der er matrikler, som enten vil blive pålagt servitutter i tilfælde af ejers accept eller blive eksproprieret, såfremt ejer ikke accepterer.

Grundejere som enten vil blive pålagt servitutter efter frivillig aftale, eller bliver pålagt servitutter ved ekspropriation kontaktes af [adresse]. Erstatning udbetales efter gældende takster.

Det fremgår af tillæg 3 til spildevandsplanen om der er berørte matrikler, og i givet fald hvilke matrikler, der kan blive berørt. Berørte grundejer orienteres særskilt.

Miljøvurdering:

Kommunen vurderer, at tillæg 3 til [adresse] spildevandsplan ikke er omfattet af kravet om miljøvurdering, da screeningen af tillægget har vist, at der ikke er sandsynlighed for væsentlige miljøpåvirkninger som følge af tillæg 3 til spildevandsplanen. Tillægget udgør en mindre ændring i forhold til den eksisterende spildevandsplan.

Miljøscreening af tillæg 3 til spildevandsplanen annonceres på hjemmesiden sammen med tillægget, da den kan påklages inden for 4 uger.

Sagens videre behandling:

Spildevandsplan 2020-2028 er en digital spildevandsplan, og tillæg 3 vil kunne ses under fanen tillæg til spildevandsplanen.

Tillæg til spildevandsplanen skal i 8 ugers høring, som sker ved annoncering på kommunens hjemmeside. Efter høringsperioden fremlægges høringssvarene til politisk behandling med henblik på endelig godkendelse af tillægget.

### Økonomi

Tillæg 3 har ingen økonomiske konsekvenser for kommunen.

### Klima og resiliensvurdering

Produktion af rør og pumper samt anlægsarbejder forbruger energi og betyder udledning af CO2. Pumpeanlæg og drift af renseanlæg kræver også energi og dermed bidrager det til udledning af CO2.

Spildevandsrensning på effektive anlæg bidrager til et bedre vandmiljø.

### Sagens videre forløb

Sagen skal behandles af Økonomiudvalget og Byrådet.

### Historik

Teknik- og Miljødirektøren indstiller, 22. november 2022, pkt. 263:

at udvalget anbefaler overfor Byrådet, at tillæg 3 til spildevandsplan 2020-2028 sendes i offentlig høring i 8 uger.

Beslutning fra Teknisk Udvalg, 22. november 2022, pkt. 263:

Anbefalet.

Beslutning fra Økonomiudvalget, 5. december 2022, pkt. 252:

Anbefales.

### Beslutning

Godkendt.

Fraværende: Michael Christiansen. I stedet mødte Verner Friis